BBIK ตั้ง “ซอส สกิลส์” ลุยธุรกิจฝึกอบรม หลักสูตรนักบริหาร
บอร์ด BBIK ไฟเขียวตั้ง “ซอส สกิลส์” ลุยธุรกิจฝึกอบรม หลักสูตรนักบริหาร ทุนจดทะเบียน 1 ล้านบาท
บอร์ด BBIK ไฟเขียวตั้ง “ซอส สกิลส์” ลุยธุรกิจฝึกอบรม หลักสูตรนักบริหาร ทุนจดทะเบียน 1 ล้านบาท
3 เม.ย. 2566

บริษัท บลูบิค กรุ๊ป จำกัด (มหาชน) หรือ BBIK เปิดเผยว่า จากมติที่ประชุมคณะกรรมการบริหารบริษัทครั้งที่ 3/66 เมื่อวันที่ 31 มีนาคม 2566 ได้มีมติอนุมัติการจัดตั้งบริษัทย่อยบริษัท ซอส สกิลส์ จำกัด เพื่อดำเนินธุรกิจพัฒนาหลักสูตรสำหรับนักบริหาร และสร้าง Ecosystem ให้เกิดการ แลกเปลี่ยนความรู้และประสบการณ์ รวมถึงให้เกิดความร่วมมือทางธุรกิจระหว่างผู้เข้าอบรม ทุนจดทะเบียนและทุนที่เรียกชำระ 1,000,000 บาท จำนวนหุ้นสามัญ 100,000 หุ้น มูลค่าหุ้น 10 บาทต่อหุ้น
โดยโครงสร้างการถือหุ้น ประกอบด้วย  บริษัท บลูบิค แอดเดนด้า จำกัด 40,000  หุ้น สัดส่วน 40%, 2. บริษัท เดอะสแตนดาร์ด จำกัด 30,000 หุ้น สัดส่วน 30%, 3. นายนครินทร์ วนกิจไพบูลย์ 10,000 หุ้น สัดส่วน 10%, 4. นายนิติพัฒน์ สุขสวย 7,500 หุ้น สัดส่วน 7.50% และ 5. นายมาโนช พฤฒิสถาพร 12,500 หุ้น สัดส่วน 12.50%
 